Συζήτηση:Αναθεώρηση του Συντάγματος της Ελλάδας (2001)

message: *Η σημερινή ονομασία του λήμματος είναι: «Αναθεώρηση του Συντάγματος της Ελλάδας (2001)»
*για λόγους ομοιομορφίας μια πρόταση είναι : Σύνταγμα της Ελλάδας 2001 (όπως έχει χρησιμοποιηθεί σε λήμματα)
*Η Βουλή το έχει δημοσιεύσει ως: «Σύνταγμα της Ελλάδας όπως αναθεωρήθηκε με το Ψήφισμα της 27ης Μαΐου 2008 της Η΄Αναθεωρητικής Βουλής των Ελλήνων» (ονομασία πλήρης, αλλά δεν ενδείκνυται για τίτλος λήμματος)
Αν υπάρχει κάποια καλύτερη ονομασία το βλέπουμε. --Focal Point 19:50, 12 Ιουνίου 2019 (UTC)
Το μετακινώ, δεν έχει ουσία η αναθεώρηση κλπ. Και τα παλαιότερα αναθεωρήσεις ήταν. --Focal Point 20:03, 12 Ιουνίου 2019 (UTC)
Νομίζω ότι ο πιο δόκιμος τίτλος είναι "αναθεώρηση του συντάγματος (2001)". Το Σύνταγμα συνεχίζει να είναι αυτό του 1975. Με τον παρόντα τίτλο είναι σαν να είναι ξεχωριστό Σύνταγμα, το οποίο δεν είναι σωστο, και συνεπώς διαφωνω με την μετακίνηση για την οποία θα μπορούσες να περιμένεις και την άποψη των υπολοίπων χρηστων αφού άνοιξες συζητηση.--Diu (συζήτηση) 22:50, 12 Ιουνίου 2019 (UTC)
η ονομασία «Σύνταγμα της Ελλάδας όπως αναθεωρήθηκε με το Ψήφισμα της 27ης Μαΐου 2008 της Η΄Αναθεωρητικής Βουλής των Ελλήνων» νομίζω πως  είναι τίτλος περιγραφικός. το ισχύων σύνταγμα είναι το Σύνταγμα του 1975 στην αναθεωρημένη το 2008 μορφή του,  "Η τρίτη αναθεώρηση του Συντάγματος του 1975 (2008)" που αναφέρεται και στο κείμενο Συνταγματική Ιστορία της Βουλής των Ελλήνων. --Firestarterfighter (συζήτηση) 23:04, 12 Ιουνίου 2019 (UTC)
Ο σωστός τίτλος στο εν λόγω άρθρο θεωρώ ότι είναι «Αναθεώρηση του Συντάγματος της Ελλάδας (2001)» καθώς δεν πρόκειται για άλλο Σύνταγμα αλλά για το Σύνταγμα του 1975 που αναθεωρήθηκε το 2001. Επίσης το «Σύνταγμα της Ελλάδας όπως αναθεωρήθηκε με το Ψήφισμα της 27ης Μαΐου 2008 της Η΄Αναθεωρητικής Βουλής των Ελλήνων» περιγράφει ότι η εν λόγω έκδοση περιλαμβάνει και τις αλλαγές της αναθεώρησης του 2001, δεν είναι η πλήρης ονομασία. Niki81 (συζήτηση) 08:52, 13 Ιουνίου 2019 (UTC)
Συμφωνώ και εγώ με τη μετονομασία σε «Αναθεώρηση...», γιατί ουσιαστικά είναι μόνο αυτό. Η Βουλή στη σελίδα της το περιγράφει σαν αναθεώρηση. Θεωρεί σαν «κανονικά» συντάγματα το 1844, το 1862, το 1927, το 1952 και το 1975 και σαν αναθεωρήσεις το 1911 (από το 1864), το 1986, το 2001 και το 2008 (από το 1975). Λογικά σε λίγο καιρό θα μιλάμε για την αναθεώρηση του 2020. --cubic[*]star 10:42, 13 Ιουνίου 2019 (UTC)
Συμφωνώ κατ'ελάχιστο με τη μετονομασία σε «Αναθεώρηση...», θεωρώντας ότι η ορθότερη αντιμετώπιση είναι η συγχώνευσή του με το Σύνταγμα της Ελλάδας 1975 όπου επιβάλλεται να υπάρχει η ιστορία των αναθεωρήσεών του. - geraki (συζήτηση) 12:07, 13 Ιουνίου 2019 (UTC)
Ένα λήμμα με τίτλο «Αναθεώρηση...» μιλά για την αναθεώρηση, όχι για το σύνταγμα. Εφόσον ο συμβατικός τίτλος «Σύνταγμα της Ελλάδας 2001» δε σας καλύπτει, ας γίνει σωστά:
replies: text: Σύνταγμα της Ελλάδας 1975, αναθεώρηση 2001
--Focal Point 18:32, 13 Ιουνίου 2019 (UTC)
Νομίζω πως ο τίτλος πρέπει να μετακινηθεί. Εκτός από την αναφορά του ως αναθεώρηση στις υπόλοιπες Βικιπαίδειες, με τον ίδιο τρόπο διδάσκεται και στα σχολεία. Καλύτερα να ακολουθήσουμε την γνωστότερη ονομασία, αν και θα συμφωνούσα και με τη παραμονή στον ίδιο τίτλο. Nikosgranturismogt (συζήτηση) 18:34, 13 Ιουνίου 2019 (UTC)
Τι εννοείς Nikosgranturismogt ότι διδάσκεται και στα σχολεία με τον ίδιο τρόπο; Πηγές; --Focal Point 19:23, 13 Ιουνίου 2019 (UTC)
Ακριβώς ένας τίτλος με την ονομασία «Αναθεώρηση...» μιλάει για μια αναθεώρηση. Αυτό ακριβώς κάνει και αυτό το λήμμα. Για το Σύνταγμα του 1975 με όλες τις ρυθμίσεις και με αναφορές στις σχετικές αναθεωρήσεις μιλάει το Σύνταγμα της Ελλάδας 1975. Να σημειώσω επίσης στο [σύνταγμα που έχει δημοσιεύσει η βουλή ρητά αναφέρει στην εισαγωγή ότι "Το Σύνταγμα που ισχύει στη χώρα μας είναι το Σύνταγμα του 1975, όπως αναθεωρήθηκε το 1986, το 2001 και το 2008". @ User:Geraki αν κάποτε το λήμμα επεκταθεί θα ενταχθούν πληροφορίες που δεν χρειάζεται να υπάρχουν στον Σύνταγμα της Ελλάδας 1975, όπως είναι οι σχετικές συζητήσεις στο κοινοβούλιο κ.λπ., λεπτομερέστερη κριτική αποτίμηση κ.λπ. --Diu (συζήτηση) 11:19, 14 Ιουνίου 2019 (UTC)
Συμπληρώνω επίσης ότι ο Νίκος Αλιβιζάτος στο βιβλίο του "Το Σύνταγμα και οι Εχθροί του" έχει ως ενότητα "Οι αναθεωρήσεις του συντάγματος του 1975 κα οι νέες προκλήσεις" και ως υποενότητες "Η αναθεώρηση του 1986", "Η αναθεώρηση του 2001" κ.λπ.--Diu (συζήτηση) 12:36, 14 Ιουνίου 2019 (UTC)
Ας δούμε τι λένε οι πηγές:
*Σύνταγμα του 2001 (τ.Α' 85/18.4.2001), Εθνικό Τυπογραφείο, 2019
*Σύνταγμα 2001, Συνήγορος του Πολίτη
*ΤΟ ΣΥΝΤΑΓΜΑ ΤΗΣ ΕΛΛΑΔΑΣ 2001, Εφημερίδα Ελλήνων Νομικών, ISBN13 9789602272794, Εκδότης ΔΑΙΔΑΛΟΣ (ΖΑΧΑΡΟΠΟΥΛΟΣ Ι.), 2001
*Σύνταγμα της Ελλάδος (2001), e-nomothesia.gr
Προφανώς το θέμα λήγει. --Focal Point 18:15, 14 Ιουνίου 2019 (UTC)

text: Πράγματι, ας δούμε τί λένε οι πηγές, οι πραγματικές πηγές όμως:

text: Για να δούμε λοιπόν απλά τί γράφει το κείμενο "Σύνταγμα της Ελλάδας όπως αναθεωρήθηκε με το Ψήφισμα της 27ης Μαΐου 2008 της Η΄Αναθεωρητικής Βουλής των Ελλήνων", που αναφέρεται στην αρχή του λήμματος, στην πρώτη κιόλας παράγραφο της "Εισαγωγής" (σελ. 9): "Το Σύνταγμα που ισχύει στη χώρα μας είναι το Σύνταγμα του 1975, όπως αναθεωρήθηκε το 1986, το 2001 και το 2008".

text: Προφανέστατα το θέμα λήγει. ——Chalk19 (συζήτηση) 21:18, 14 Ιουνίου 2019 (UTC)

text: ΥΓ. Για να μην παρασύρονται οι αναγνώστες/τριες από όσα παραθέτει πιο πάνω ο διαχειριστής Focal Point, ένα μικρό δείγμα της παραπλανητικής αναφοράς του σε "πηγές", πχ. η πρώτη "Σύνταγμα του 2001 (τ.Α' 85/18.4.2001), Εθνικό Τυπογραφείο, 2019". Εκεί βλέπουμε απλά μια λίστα, ένα χρηστικό ευρετήριο με τα ΦΕΚ που έχουν τα διάφορα ελληνικά Συντάγματα. Αν όμως ανοίξουμε την επικεφαλίδα της λίστας "Σύνταγμα του 2001 (τ.Α' 85/18.4.2001)" διαβάζουμε από το οικείο ΦΕΚ:
replies: text: :«Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ

text: :Έχοντας υπόψη: Τη Β΄ παράγραφο του Ψηφίσματος της 6ης Απριλίου 2001 της Ζ΄ Αναθεωρητικής Βουλής των Ελλήνων.

text: :Π α ρ α γ γ έ λ λ ο υ μ ε

text: :να δημοσιευθεί στην Εφημερίδα της Κυβερνήσεως ολόκληρο το κείμενο του Συντάγματος, όπως μεταφέρθηκε στη δημοτική γλώσσα με το Β΄ Ψήφισμα της 6ης Μαρτίου 1986 της ΣΤ΄ Αναθεωρητικής Βουλής των Ελλήνων και όπως αναθεωρήθηκε με το Ψήφισμα της 6ης Απριλίου 2001 της Ζ΄ Αναθεωρητικής Βουλής των Ελλήνων, που δημοσιεύθηκε στο Φ.Ε.Κ. 84 Α΄/17.4.2001, το οποίο έχει ως εξής (σελ. 1623):

text: :"ΣYNTAΓMA THΣ EΛΛAΔAΣ

text: :Eις τo όνoμα της Aγίας και Oμooυσίoυ και Aδιαιρέτoυ Tριάδoς …" »

text: Πουθενά δεν υπάρχει αναφορά σε "Σύνταγμα του 2001", διότι απλούστατα δεν υπάρχει τέτοιο Σύνταγμα. Όπως αναφέρεται στην ανωτέρω παραγγελία του Προέδρου, πρόκειται για "το κείμενο του Συντάγματος" = του 1975, όπως αυτό μεταφέρθηκε τη δημοτική το 1986 και αναθεωρήθηκε το 2001. Δηλ. αυτό που εντελώς συμβατικά -αλλά όχι επακριβώς- αναφέρεται ενίοτε ως Σύνταγμα του 2001, δεν είναι παρά το Σύνταγμα του 1975, όπως αναθεωρήθηκε το 1986 και το 2001, ή όπως ορισμένοι άλλοι αναφέρουν συμβατικά, αλλά ακριβέστερα, ως "Σύνταγμα 1975/1986/2001", πχ. Ευάγγελος Βενιζέλος, Το Σύνταγμα του 1975/1986/2001. Το κείμενο του αναθεωρημένου Συντάγματος ― Εισαγωγή ― Ευρετήριο, Εκδόσεις Αντ. Ν. Σάκκουλα, ISBN 960-15-0496-6.

text: Προφανέστατα το θέμα λήγει εδώ. ——Chalk19 (συζήτηση) 21:18, 14 Ιουνίου 2019 (UTC)

text: ΥΓ2  Ερώτηση Κάτι άλλο. Γιατί αναφέρεται στο λήμμα ότι το "επίσημο όνομα" (πέρα από ότι δεν είναι επίσημο όνομα) του Συντάγματος του 2001 είναι "Σύνταγμα της Ελλάδας όπως αναθεωρήθηκε με το Ψήφισμα της 27ης Μαΐου 2008 … " ; ——Chalk19 (συζήτηση) 21:39, 14 Ιουνίου 2019 (UTC)
Το περί 2008 (ισχύον σύνταγμα σήμερα) είχε τεθεί κατά λάθος και διορθώθηκε με τον πλήρη τίτλο του όπως αναφέρεται στο ΦΕΚ. --Focal Point 05:49, 15 Ιουνίου 2019 (UTC)
Στο βιβλίο του Κώστα Χρυσόγονου Συνταγματικό Δίκαιο, εκδ. Σάκκουλα, 2003, σελ. 122, υπάρχει υποενότητα με τίτλο «Η αναθεώρηση του 1986», που ξεκινά «Η αναθεώρηση του 1986 αποτέλεσε, κατά κάποιο τρόπο, τον απόηχο της κριτικής που έχει ασκηθεί κατά του Συντάγματος του 1975 …». Η επόμενη υποενότητα έχει τίτλο «Η αναθεώρηση του 2001», σελ. 126, στην οποία μεταξύ άλλων γίνεται αναφορά στο βιβλίο του Ε.Βενιζέλου, Το Αναθεωρητικό Κεκτημένο, 2002, (ειδικότερα από τη σελ. 30 του εν λόγω βιβλίου αναφέρεται το απόσπασμα: «η αναθεώρηση του Συντάγματος του 2001 συγκροτεί ένα συνολικό θεσμικό σχέδιο για την Ελλάδα του 21ου αιώνα».
Στο βιβλίο του Φίλιππου Σπυρόπουλου, Εισαγωγή στο Συνταγματικό Δίκαιο, εκδ. Σάκκουλα, 2006 στο κεφάλαιο με τίτλο Ελληνικά Συντάγματα: Ιστορική θεώρηση, σελ. 64 -83, υπάρχει παράγραφος με τίτλο το Σύνταγμα του 1975/1986/2001. Στην παράγραφο αυτή και ειδικότερα στη σελίδα 81, γράφει: «Η Στ’ Αναθεωρητική Βουλή ολοκλήρωσε το 1986 την Αναθεώρηση του Συντάγματος του 1975. Παρά την πολιτική ένταση που επικράτησε η Αναθεώρηση του 1986 υπήρξε η πρώτη στην ελληνική συνταγματική ιστορία, η οποία συντελέσθηκε σε αρμονία με την περί αναθεώρησης διάταξη του Συντάγματος..» και στην επόμενη σελίδα αναφορικά με την Αναθεώρηση του 2001 γράφει «Χωρίς ιδιαίτερες πρωτοτυπίες και με ευρύτατη πολιτική συναίνεση[…] η Αναθεώρηση του 2001…» Niki81 (συζήτηση) 10:46, 15 Ιουνίου 2019 (UTC)

text: @Niki81 φαντάζομαι ότι όταν γράφεις Φίλιππος Σωτηρόπουλος εννοείς Φίλιππος Σπυρόπουλος;--Diu (συζήτηση) 12:18, 15 Ιουνίου 2019 (UTC)
replies: text: :@Diu δίκιο έχετε! το διόρθωσα. Niki81 (συζήτηση) 12:46, 15 Ιουνίου 2019 (UTC)
thread_title: Ονομασία